મેરાન્યૂઝ નેટવર્ક, નવી દિલ્હી: ‘રેપિસ્તાન’ લખી ટ્વિટ કરનાર આઇએએસ અધિકારી શાહ ફૈસલ પર જમ્મુ-કાશ્મીર સરકાર તરફથી નોટિસ આપવામાં આવતા તેમણે કહ્યું કે જમ્મુ કાશ્મીર સરકારની આ નોટિસ લોકોની અભિવ્યક્તિની સ્વતંત્રતા વિરૂદ્ધ ભરવામાં આવેલુ એક પગલુ છે. તેમણે કહ્યું કે અમે અહીં માત્ર લખીને હવામાં ઉડાવી દેનારા લોકો નથી, જેમની પાસે સામાજીક મુદ્દાઓ પર ચર્ચા કરવાનો અધિકાર જ ન હોય. અને તે પણ એટલા માટે કે અમારા વિચારોનો ખોટો અર્થ કાઢી તેને સરકારની ટીકાના રૂપમાં લેવામાં આવે. મને લાગે છે કે સરકારી કર્મચારીઓના ભાષણ અને અભિવ્યક્તિની સ્વતંત્રતા એક ચર્ચાનો મુદ્દો બની ગયો છે. નવી પેઢીની વિચાસરણીને ધ્યાનમાં રાખીને નિયમોમા ફેરફાર કરવા જોઈએ. અત્રે ઉલ્લેખનીય છે કે આઇએએસ અધિકારી શાહ ફૈસલે ગત એપ્રિલ મહિનામાં ટ્વિટ કર્યું હતું કે, Patriarchy+Population+Illiteracy+Alcohol+Porn+Technology+Anarchy = Rapistan!